**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. május 09-én tartandó rendes ülésére**

Az előterjesztés tárgya: **A Kormányhivatallal kötött Üzemeltetési és Járási megállapodási szerződések módosítása**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/……-……./2024

Az előterjesztést véleményező bizottságok a hatáskör megjelölésével:

A bizottságok nem tárgyalták az anyag később került kiküldésre.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. május 08.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez –**

**A Kormányhivatallal kötött Üzemeltetési és Járási megállapodási szerződések módosítása**

Tisztelt Képviselő-testület!

A Képviselő testület a 303/2023. (XI.30.) Kt. számú határozatával tulajdonosi hozzájárulását adta a Szabolcs-Szatmár-Bereg Vármegyei Kormányhivatalnak (Továbbiakban: Kormányhivatal), hogy a 4440 Tiszavasvári, Városháza tér 4. szám alatt működő Kormányablakot átalakítsa. Az átalakítás érinti a Polgármesteri Hivatali iktatóját és a Kormányhivatallal közösen használt ügyfelező teret.

A tulajdonosi megállapodás azzal a feltétellel került megadásra, hogy az Üzemeltetési szerződést és a Járási megállapodás felülvizsgálatra kerül. A Kormányhivatal a módosított szerződéseket, melyek a határozat-tervezet mellékletét képezik megküldte az Önkormányzat részére jóváhagyásra.

Megkérem a Tisztelt Képviselő-testületet, hogy a fentiek és a határozattervezet mellékletének ismeretében a határozat-tervezetben foglaltakat elfogadni szíveskedjenek.

Tiszavasvári, 2024. május 08.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2024. (V.9.) Kt. számú**

**határozata**

**A Kormányhivatallal kötött Üzemeltetési és Járási megállapodási szerződések módosítása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja és jóváhagyja** a jelen határozat 1-2. mellékletét képező **megállapodásokat:**

* **Tiszavasvári Város Önkormányzata** (székhely: 4440 Tiszavasvári, Városháza tér 4.,**), Tiszavasvári Város Polgármesteri Hivatala (**székhely: 4440 Tiszavasvári, Városháza tér 4.,**), valamint** a **Szabolcs-Szatmár-Bereg Vármegyei Kormányhivatal** (székhely: 4400 Nyíregyháza, Hősök tere 5.,**) között 2012. október 30 napján létrejött** - 2013. április 17. napján (1. számú módosítás) és 2018. február 08. napján (2. számú módosítás) ügyiratszám alatt módosított - **Üzemeltetési Szerződés 3. számú módosítása.**
* **Tiszavasvári Város Önkormányzata** (székhely: 4440 Tiszavasvári, Városháza tér 4.,**), valamint** a **Szabolcs-Szatmár-Bereg Vármegyei Kormányhivatal** (székhely: 4400 Nyíregyháza, Hősök tere 5., továbbiakban: kormányhivatal) **között** 2012. október 30 napján létrejött, „Megállapodás a járási hivatal kialakításához” elnevezésű – korábban módosított – megállapodás ismételt módosítása.

1. **Fenti szerződésmódosítások indoka a Tiszavasvári kormányablak bővítésének tulajdonosi hozzájárulása megnevezésű 303/2023. (XI.30.) Kt. számú határozatban foglalt szerinti kormányhivatal által finanszírozott beruházásként kormányablak fejlesztés alábbiak szerint:**

**Nettó 28.852.491,- Ft+Áfa, bruttó 36.642.664,- Ft értéken, a 303/2023. (XI.30.) Kt. számú határozat mellékletében szereplő alaprajz és az alábbi munkanemek szerint, a kormányhivatal SZ/180/00005-15/2023 ügyiratszámú megkeresésében foglalt ütemezésre figyelemmel:**

* **válaszfalak és burkolatok bontása**
* **gipszkarton falazat és álmennyezet építése**
* **nyílászáró cseréje és áthelyezése**
* **javítási munkálatok elvégzése**
* **tisztasági festés**
* **padlóburkolás**
* **villanyszerelési munkák**
* **beépített bútorok áthelyezése**
* **fém polcrendszer elhelyezése,**

**azzal, hogy fenti munkálatok keretében a kormányhivatal saját költésén gondoskodik a polgármesteri hivatal irattárának tervek szerinti kiváltásáról.**

1. **A jelen határozat 1. pontjában foglalt szerződések módosításának feltétele, hogy kormányhivatal által a megjelölt beruházás eredményeként idegen vagyonként aktivált értéknövekményt az önkormányzatra eső - fenti megállapodásokban rögzített - beruházási érték összegének kimerülését követően haladéktalanul átadja ingyenesen a tulajdonos önkormányzat részére.**

**Határidő**: azonnal **Felelős:** Szőke Zoltán polgármester