**ELŐTERJESZTÉS**

Tiszavasvári Város Önkormányzata Képviselő-testületének

2024. május 09-én tartandó rendes ülésére

Az előterjesztés tárgya: **A Tiszavasvári Egyesített Óvodai Intézmény igazgató (magasabb vezető) beosztás betöltésére vonatkozó pályázat kiírásáról**

Iktatószám: TPH/6784-1/2024.

Melléklet: pályázati kiírás

A napirend előterjesztője: Szőke Zoltán polgármester

Az előterjesztést készítette: Köblösné Szilágyi Nikoletta köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
| Szociális és Humán Bizottság | SZMSZ 5. sz. melléklet 1.3. pontja alapján |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. május 06.

**Köblösné Szilágyi Nikoletta**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Köblösné Szilágyi Nikoletta

**ELŐTERJESZTÉS**

* **a Képviselő-testülethez –**

**A Tiszavasvári Egyesített Óvodai Intézmény igazgató (magasabb vezető) beosztás betöltésére vonatkozó pályázat kiírásáról**

**Tisztelt Képviselő-testület!**

A Képviselő-testület a 381/2019.(X.22.) Kt. számú határozatával döntött arról, hogy 2019. november 1. napjától 2024. október 31. napjáig terjedő határozott időtartamra **Moravszki Zsoltnét bízta meg** **a Tiszavasvári Egyesített Óvodai Intézmény intézményvezetői (magasabb vezető) feladatainak ellátásával,** majd a nemzeti köznevelésről szóló 2011. évi CXC. törvény 68. § (4) bekezdése alapján a 27/2020. (I.30.) Kt. számú határozatával a kinevezés időtartamát **2019. november 01-től 2024. augusztus 15.** napjáig módosította. A döntés tartalmazza az intézményvezető illetményét is.

2023. július 15-én hatályba lépett a pedagógusok új életpályájáról szóló 2023. évi LII. törvény (továbbiakban: Púétv.), amely a köznevelés területén működő munkáltatókra, a köznevelési foglalkoztatotti jogviszonyban állókra, a köznevelés területén működő szakszervezetre, a köznevelésben foglakoztatottak tanácsára, valamint a munkáltatói érdekképviseleti szervezetekre terjed ki. A Púétv. 98. § (5) bekezdése b) pontja értelmében Tiszavasvári településen, a feladat ellátási helyen a hátrányos helyzetű gyermekek együttesen számított aránya eléri a 10 %-ot, és a pedagógus a nevelési-oktatási intézmények működéséről és a köznevelési intézmények névhasználatáról szóló miniszteri rendeletben meghatározott képesség kibontakoztató, integrációs felkészítés vagy óvodai fejlesztő program keretébe tartozó feladatokat lát el, ezáltal esélyteremtési illetmény illeti meg.

A Púétv. 4 §-ának (1) bekezdésében úgy rendelkezik, hogy **2024. január 1-jétől** a köznevelési intézményekben folytatott nevelő-oktató munka folytatása a korábbi foglalkoztatásuknak megfelelő közalkalmazotti jogviszonyban nem lehetséges, annak szinte kizárólagos formája a **köznevelési foglalkoztatotti jogviszony**. Moravszki Zsoltné, köznevelési foglalkoztatotti jogviszonya szerint **esélyteremtési illetményrész** illeti meg, továbbá a Púétv. 17. §-a értelmében az intézményvezetői megbízása **igazgatói megbízássá alakult át**.

Moravszki Zsoltné igazgató kinevezése 2024. augusztus 15. napjával megszűnik, ezért a magasabb vezetői beosztás betöltésére a pedagógusok új életpályájáról szóló 2003. évi LII. törvény 37. §(1) bekezdése alapján **pályázatot kell kiírni**, mivel igazgatói megbízás nyilvános pályázat alapján adható. A Púétv. 73.§ (3) bekezdése alapján a magasabb vezető vezetői megbízása legfeljebb öt évig terjedő határozott időre szól.

A Púétv. 37.§. (1)-(5) bekezdései, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet 4.§-a meghatározza, hogy a pályázati kiírásnak mit kell tartalmaznia, illetve a pályázati eljárás lefolytatására milyen szabályok vonatkoznak.

**Közlönyben való közzétételt nem ír elő a jogszabály.**

**401/2023. (VIII.30.) Korm. rendelet 4. § (1) bekezdése:**

„(1) A köznevelési foglalkoztatotti jogviszony létesítésére irányuló pályázati felhívásban meg kell jelölni

*a)* a munkáltató és a betöltendő munkakör, vezetői beosztás megnevezését,

*b)*a munkakörbe tartozó, illetve a vezetői beosztással járó lényeges feladatokat,

*c)* a köznevelési foglalkoztatotti jogviszony, illetve a vezetői megbízás kezdetét és – ha jogszabály vagy a fenntartó döntése előre meghatározza – a jogviszony megszűnésének időpontját,

*d)* az illetmény és a kapcsolódó juttatások meghatározásának elveit,

*e)* a munkavégzési hely megjelölését,

*f)*  a pályázat elnyerésének feltételét,

*g)* a pályázat részeként benyújtandó iratokat, igazolásokat, továbbá

*h)* a pályázat benyújtásának feltételeit és elbírálásának határidejét.”

**401/2023. (VIII.30.) Korm. rendelet 4. § (5) bekezdése:**

„(5) A pályázónak a pályázathoz csatolnia kell

*a)* a szakmai önéletrajzát,

*b)* a foglalkoztatás jogszabályban előírt feltételei igazolására szolgáló iratokat,

*c)* a munkáltató vezetésére kiírt pályázathoz a munkáltató vezetésére, fejlesztésére vonatkozó programját.”

A 401/2023. (VIII.30.) Korm. rendelet 4. § (6) bekezdése szerint az igazgatói pályázati eljárás előkészítésével összefüggő feladatokat – ide nem értve a pályázati feltételek meghatározását – a köznevelési intézményt fenntartó települési önkormányzat jegyzője látja el, mely rendelkezés kiterjed a pályázatok véleményezését végző szakértői bizottság összeállítására is.

A hivatkozott jogszabályok értelmében az intézményvezetői magasabb vezetői megbízásra irányuló pályázati felhívást **a személyügyi központ internetes oldalán** közzé lehet tenni. A **pályázat benyújtásának határideje** **a pályázati felhívásnak a személyügyi központ honlapján való elsődleges közzétételétől** számított tizenöt napnál – a munkáltató vezetésére kiírt pályázat esetén **harminc napnál – rövidebb nem** lehet. Jelen esetben tehát minimum 30 napos közzétételi kötelezettség áll fenn.

Tájékoztatom a Képviselő-testületet, hogy jogszabály eltérő rendelkezése hiányában a magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott **legalább háromtagú, a betöltendő munkakör feladatait érintően szakértelemmel rendelkező bizottság** hallgatja meg, melynek nem lehet tagja – a helyi önkormányzati képviselő-testület tagja kivételével - a kinevezési, megbízási jogkör gyakorlója.

A Képviselő-testület a szakértői bizottság írásba foglalt véleményét mérlegelve, a pályázati határidő lejártát követőelső ülésén dönt a köznevelési foglalkoztatotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.

Tájékoztatom a Képviselő-testület tagjait, hogy a határozat-tervezetben szereplő pályázat adatai a [**https://kozszolgallas.ksz.gov.hu/**](https://kozszolgallas.ksz.gov.hu/) honlapon megjelenő pályázatéval megegyezőek lesznek, azonban a pályázat elektronikus rögzítése miatti formai eltérések lehetnek.

Javaslom, hogy a Képviselő-testület – a törvényben meghatározottaknak eleget téve – a pályázatokat véleményező eseti bizottságba a 1. Kolláthné Pere Éva (közoktatási szakértő) delegált képviselőjét; 2. Dr. Kórik Zsuzsannát, Tiszavasvári Város jegyzőjét, mint pályázati előkészítőt; 3. Balázsi Csilla, Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét; valamint 4. Bakné Répási Ágnes Tiszavasvári Város Önkormányzata Képviselő-testületének Szociális és Humán Bizottságának elnökét delegálja.

Kérem a Tisztelt Képviselő-testületet, hogy fentiek figyelembevétele mellett a határozat-tervezetet megtárgyalni és elfogadni szíveskedjen.

Tiszavasvári, 2024. május 06.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2024.(V.09.) Kt. számú**

**határozata**

**A Tiszavasvári Egyesített Óvodai Intézmény igazgató (magasabb vezető) beosztás betöltésére vonatkozó pályázat kiírásáról**

1. Tiszavasvári Város Önkormányzata Képviselő-testülete pályázatot ír ki a **Tiszavasvári Egyesített Óvodai Intézmény** (4440 Tiszavasvári, Ifjúság u. 8.) vezetésére, magasabb vezetői beosztás betöltésére a pedagógusok új életpályájáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet alapján, a határozat mellékletét képező pályázati kiírás szerint.

**Határidő**: azonnal **Felelős:** Szőke Zoltán polgármester

1. Tiszavasvári Város Önkormányzata Képviselő-testülete felkéri a jegyzőt, hogy a kormányzati személyügyi igazgatási feladatokat ellátó szerv internetes oldalán ([www.kozszolgallas.ksz.gov.hu](http://www.kozigallas.gov.hu)), valamint Tiszavasvári Város honlapján és a Tiszavasvári Polgármesteri Hivatal hirdetőtábláján gondoskodjon a pályázati felhívás közzétételéről.

**Határidő**: azonnal **Felelős:** Dr. Kórik Zsuzsanna jegyző

….../2024. (V.09.) Kt. számú határozat melléklete

1. sz. melléklet

**Tiszavasvári Város Önkormányzata Képviselő-testülete**

a „Pedagógusok új életpályájáról” szóló 2023. évi LII. törvény 37. § alapján

pályázatot hirdet

**a Tiszavasvári Egyesített Óvodai Intézmény**

**Igazgató (magasabb vezető)**

**beosztás betöltésére**

**Munkáltató:** Tiszavasvári Egyesített Óvodai Intézmény

(Munkáltatói jogkörgyakorló – ha a magasabb vezetői beosztással történő megbízáshoz köznevelési foglalkoztatotti jogviszony létesítése is szükséges: kinevezési jogkör gyakorló: Tiszavasvári Város Önkormányzata Képviselő-testülete, képviseli: Szőke Zoltán polgármester)

**A köznevelési foglalkoztatotti jogviszony időtartama**: Határozatlan idejű köznevelési foglalkoztatotti jogviszony

**Betöltendő köznevelési foglalkoztatotti munkakör:** óvodapedagógus

**Foglalkoztatás jellege**: Teljes munkaidő, Heti 40 óra

**Vezetői beosztás megnevezése:** igazgató

**A magasabb vezetői megbízás időtartama**: a vezetői megbízás határozott időre, 5 évig terjedő időtartamra szól.

**Magasabb vezetői megbízás kezdő időpontja:** 2024. augusztus 16.

**Magasabb vezetői megbízás megszűnésének időpontja:** 2029. augusztus 15.

**A munkavégzés helye**: Szabolcs-Szatmár-Bereg Megye, 4440 Tiszavasvári, Ifjúság u. 8.

A magasabb vezetői megbízással járó köznevelési foglalkoztatotti munkaköre és a munkakörbe tartozó lényeges feladatok a pályázó iskolai végzettségének, szakképesítésének függvényében kerülnek megállapításra.

**A munkakörbe tartozó, illetve a vezetői megbízással járó lényeges feladatok:**

Az intézmény tevékenységének irányítása, az intézményegységek (Fülemüle Természetvédő Óvoda, Minimanó Óvoda, Lurkó-Kuckó Óvoda, Varázsceruza Óvoda) munkájának koordinálása, jogszerű működésének biztosítása, az ehhez kapcsolódó gazdálkodási, igazgatási, személyzeti feladatok ellátása a hatályos jogszabályokban, az alapító okiratban, valamint a fenntartói és egyéb szakmai irányító szervezetek útmutatásaiban foglaltak szerint.

**Illetmény és a kapcsolódó juttatások meghatározásának elvei**:

Az illetmény megállapítására és a juttatásokra a pedagógusok új életpályájáról szóló 2023. évi LII. törvény (továbbiakban: Púétv.), valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet (továbbiakban: Korm. rendelet) rendelkezései, valamint a Képviselő-testület által az adott magasabb vezetői beosztásra megállapított határozott időre szóló kereset kiegészítés rendelkezései az irányadók.

**Pályázati feltétel**:

* az adott nevelési-oktatási intézményben pedagógus-munkakör betöltéséhez szükséges, a 401/2023. (VIII.30.) Korm. rendelet 2. számú mellékletében felsorolt felsőfokú iskolai végzettség és szakképzettség,
* pedagógus-szakvizsga keretében szerzett intézményvezetői szakképzettség,
* óvodapedagógus munkakörben szerzett **legalább 5 év szakmai gyakorlat**,
* **magyar állampolgárság**, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz;
* **18. életév** betöltése;
* **cselekvőképesség**, a pályázó nem áll cselekvőképességet kizáró, vagy korlátozó gondnokság hatálya alatt;
* **büntetlen előélet,** és annak igazolása, hogy nem állnak fenn a Púétv. 27.§ (1)-(5) bekezdések szerinti büntetőjogi kizáró okok;
* a magasabb vezető, illetve vezető beosztás ellátására megbízást az kaphat, aki a munkáltatóval köznevelési foglalkoztatotti jogviszonyban áll, vagy a megbízással egyidejűleg köznevelési foglalkoztatotti munkakörbe kinevezhető;
* a pályázóval szemben a Púétv. 74. § (1) és (2) bekezdésekben foglalt összeférhetetlenség nem áll fenn;
* a nevelési-oktatási intézményben pedagógus-munkakörben fennálló, határozatlan időre teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás
* sikeres pályázat esetén **vagyonnyilatkozat tételi eljárás** lefolytatása;

**A pályázat elbírálásánál előnyt jelent**:

* 1-3 év hasonló munkakörben szerzett vezetői gyakorlat

**A pályázat részeként benyújtandó iratok, igazolások**:

* szakmai önéletrajz;
* az intézmény vezetésére vonatkozó, szakmai helyzetelemzésre épülő, fejlesztési elképzeléseket is részletező program;
* végzettséget igazoló bizonyítványok, szakmai gyakorlatot igazoló okiratok másolatai, pedagógus-szakvizsga keretében szerzett intézményvezetői szakképzettséget igazoló okirat másolata;
* előnyt jelentő feltétel fennállása esetén a vezetői gyakorlat igazolását alátámasztó dokumentum;
* 3 hónapnál nem régebbi hatósági erkölcsi bizonyítvány, mely szerint a pályázóval szemben nem állnak fenn a Púétv. 27.§ (1)-(5) bekezdések szerinti büntetőjogi kizáró okok;
* nyilatkozat arról, hogy a – pályázatával kapcsolatban – az elbíráló üléseken kívánja-e zárt ülés megtartását, illetve nyilvános ülés esetén a személyes adatainak zártan történő kezelését;
* a pályázó hozzájárulását ahhoz, hogy a pályázati anyagot a véleményezésre jogosultak megismerhetik;
* nyilatkozat/hozzájárulás a pályázati anyagban foglalt személyes adatok pályázati eljárással összefüggésben szükséges kezeléséhez;
* nyilatkozat a Púétv. 74. § (1) és (2) bekezdésében foglalt összeférhetetlenségről;
* nyilatkozat arról, hogy a pályázó magyar állampolgár, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik;
* nyilatkozat arról, hogy a pályázó nem áll cselekvőképességet kizáró vagy korlátozó gondnokság alatt;
* nyilatkozat/hozzájárulás, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII törvényben meghatározott vagyonnyilatkozat tételi eljárás lefolytatását;
* nyilatkozat, hogy pályázó tudomásul veszi és vállalja, hogy határozatlan időre szóló jogviszonyba kell állnia

**A köznevelési foglalkoztatotti jogviszony időtartama:** a köznevelési foglalkoztatotti jogviszony határozatlan időre szól, az intézménynél újonnan létesített jogviszony esetén –a Púétv. 41/A. § (1) bekezdése alapján – 3 hónap próbaidő kikötésével.

**A munkakör betölthetőségének időpontja**: A munkakör legkorábban 2024. augusztus 16. napjától tölthető be.

**A pályázat benyújtásának határideje**: 2024. június 14.

**Szakmai véleményezési határidő:** 2024. július 05.

A pályázati kiírással kapcsolatosan további információt Dr. Kórik Zsuzsanna jegyző nyújt, a 42/520-500-as telefonszámon.

**A pályázatok benyújtásának módja**: Postai úton, a pályázatnak a Tiszavasvári Város Önkormányzatának Képviselő-testülete címére történő megküldésével (4440 Tiszavasvári, Városháza tér 4. ). Kérjük a borítékon feltüntetni a pályázati adatbázisban szereplő **azonosító számot: TPH/6784/2024.** valamint a vezetői beosztás megnevezését: **igazgató.**

**A pályázat elbírálásának módja, rendje**:

A pályázatokat a pályázat előkészítője – Tiszavasvári Város Jegyzője – által összehívott bizottság véleményezi. A bizottság a kiírt feltételeknek megfelelő pályázókat személyesen hallgatja meg legkésőbb a pályázat benyújtásának határidejét követő 21 napon belül, majd a bizottság írásbeli véleményezését követően Tiszavasvári Város Képviselő-testülete bírálja el.

A pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja, vagy hiányosan csatolja, aki határidőn túl nyújtja be, vagy a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát).

A pályázat kiírója fenntartja a jogot, hogy a pályázati eljárást érvényes pályázatok esetén is indokolás nélkül eredménytelennek nyilvánítsa.

A pályázat beadásával a pályázó egyúttal minden, az előbbiekben meghatározott feltételt magára nézve kötelezőnek fogad el. Az érvénytelen pályázatot benyújtókat, valamint a nem nyertes pályázókat e-mailben és levélben értesítjük, a beküldött pályázati anyag egyidejű visszaküldésével.

**A pályázat elbírálásának határideje**: A véleményezési határidő lejártát követő első képviselő-testületi ülés, legkésőbb 2024. augusztus 10.

**A pályázati kiírás további közzétételének helye, ideje**:

* [www.kozszolgallas.ksz.gov.hu](http://www.kozigallas.gov.hu) – 2024. május 15-én való megjelenéssel
* Tiszavasvári Város Honlapja – 2024. május 10.
* Tiszavasvári Polgármesteri Hivatala hirdetőtábláján való kifüggesztés – 2024. május 10.

Amennyiben a [www.kozszolgallas.ksz.gov.hu](http://www.kozszolgallas.ksz.gov.hu) oldalon való közzététel során rendszerüzemeltetési hiba, akadályoztatás lépne fel, úgy a pályáztató fenn tartja a közzététel idejének módosítási jogát a megjelölt időpontokhoz képest haladéktalanul.

**A munkáltatóval kapcsolatban további információt a www.tiszavasvari.hu honlapon szerezhet.**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2024.(V.09.) Kt. számú**

**határozata**

**A Tiszavasvári Egyesített Óvodai Intézmény igazgató (magasabb vezető) pályázatát elbíráló bizottság tagjainak megválasztásáról**

1. Tiszavasvári Város Önkormányzata Képviselő-testülete a benyújtott pályázatok véleményezésére négytagú eseti bizottságot hoz létre, egyben felkéri a bizottság tagjait, hogy a beérkezett pályázatokat véleményezzék, és azt írásban haladéktalanul juttassák el Tiszavasvári Város Polgármesteréhez.

2. A bizottság írásbeli véleményének polgármesterhez történő leadását követően a bizottság külön intézkedés nélkül megszűnik. Az eseti bizottság feladatainak ellátásával:

Kolláthné Pere Éva közoktatási szakértőt (mint külső szekértelem)

Dr. Kórik Zsuzsanna, Tiszavasvári Város Jegyzőjét,

Balázsi Csilla, Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét,

Bakné Répási Ágnes, Tiszavasvári Város Önkormányzata Képviselő-testületének Szociális és Humán Bizottságának tagját bízza meg.

**Határidő**: esedékességkor **Felelős:** Szőke Zoltán polgármester