**ELŐTERJESZTÉS**

Tiszavasvári Város Önkormányzata

Képviselő-testületének

**2024. május 9-én tartandó rendes ülésére**

**Az előterjesztés tárgya:** A Kornisné Központtal kötött vagyonkezelési szerződés módosításáról

**Mellékletek: -**

**Előterjesztés iktatószáma:** TPH/900/2024.

**Az előterjesztés előadója:** Szőke Zoltán polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.9., 1.22., 1.24. pont |
| Szociális és Humán Bizottság | SZMSZ 5. melléklet 1.1., 1.10. pont |

**Az ülésre meghívni javasolt szervek, személyek:**

|  |  |  |
| --- | --- | --- |
| Kornisné Központ intézményvezetője | Makkai Jánosné | [makkai.janosne@gmail.com](mailto:makkai.janosne@gmail.com) |
|  |  |  |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2024. május 2.

**Petruskáné dr. Legeza Tímea**

**témafelelős**

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**A Kornisné Központtal kötött vagyonkezelési szerződés módosításáról**

**Tisztelt Képviselő-testület!**

A Képviselő-testület **71/2024. (III.28.) Kt. számú határozatával döntött** a Tiva-Szolg. Kft. átalakulásáról a *járóbeteg szakorvosi és nem szakorvosi ellátás jövőbeni működtetésével* összefüggésben, mely során elfogadta a Kornisné Központtal kötendő vagyonkezelési szerződést is a fizioterápia eszközökre vonatkozóan.

Mint ismeretes, a szerződés megkötése az alábbi jogszabályhely alapján vált szükségessé: az Áht. *11/B. § (2) bekezdése* értelmében a feladat átvételének időpontjában a **társaság tulajdonában álló vagyon a törvény erejénél fogva ingyenesen az önkormányzatra száll**. Az önkormányzat tulajdonába került vagyon tekintetében az **önkormányzati feladat átvételének időpontjával vagyonkezelési szerződést kell kötni.**

A szerződés 7. pontja tartalmazza azt, hogy a **vagyonra vonatkozó biztosítási szerződés megkötéséért, és az ellenérték megfizetéséért az intézmény a felelős.**

A jelenlegi gyakorlat alapján **valamennyi intézményünk által használt ingó és ingatlan vagyonra az önkormányzat rendelkezik biztosítással**. Bár ebben az esetben nem használatról, hanem **vagyonkezelési jogról** van szó, amely erősebb kötelezettséget és jogokat jelent a vagyonkezelőnek, mégis **indokolt egységesen kezelni a biztosításokat, és a vagyonkezelésbe adott ingóságokat is önkormányzati biztosítás alá vonni.**

**Erre tekintettel javaslom a szerződés 7. pontjának módosítását az alábbiak szerint:**

7. Az **Önkormányzat** felelős a vagyonra vonatkozó biztosítási szerződés megkötéséért, és az ellenérték megfizetéséért. Felek rögzítik, hogy a biztosítási szerződés mindenkori kedvezményezettje az Önkormányzat.

Az Önkormányzat az esetleges káresemény bekövetkezte esetén kapott biztosítási összeget az Intézmény részére átadja a vagyonelem javíttatása vagy pótlása céljából.

Az **Önkormányzat** viseli az esetleges káresemény bekövetkezte esetén az önrészt, a kapott biztosítási összeg és a tényleges javíttatás vagy pótlás ellenértéke közötti különbözetet, valamint az ezzel kapcsolatos minden egyéb, más jogcímen felmerült költséget.

Mindezek alapján kérem a tisztelt Képviselő-testületet, hogy az előterjesztést megtárgyalni a határozat-tervezetet elfogadni szíveskedjen.

Tiszavasvári, 2024. március 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (V.9.) Kt. számú**

**határozata**

**A Kornisné Központtal kötött vagyonkezelési szerződés módosításáról**

Tiszavasvári Város Önkormányzata Képviselő-testülete a ***„A Kornisné Központtal kötött vagyonkezelési szerződés módosításáról”*** szóló előterjesztéssel kapcsolatban az alábbi határozatot hozza:

**1. Kezdeményezi a *Tiszavasvári Város Önkormányzata*** és a ***Kornisné Liptay Elza Szociális és Gyermekjóléti Központ* (**4440 Tiszavasvári, Vasvári Pál u. 87. szám**)** között, **járóbeteg nem szakorvosi ellátásokhoz kapcsolódó,** a 71/2024. (III.28.) Kt. számú határozattal elfogadott, 2024. április 4. napján kelt **vagyonkezelési szerződés közös megegyezéssel történő módosítását,** ahatározat 1. melléklete szerinti tartalommal**.**

**2. Jóváhagyja a vagyonkezelési szerződést módosító okiratot, a** határozat 1. melléklete szerinti tartalommal**.**

3.1 Felkéri a polgármestert, hogy a döntésről tájékoztassa a Kornisné Központ vezetőjét.

3.2 Felhatalmazza a polgármestert az 1. pont szerinti módosító okirat aláírására.

**Határidő:** azonnal **Felelős:** Szőke Zoltán polgármester

1. melléklet a ../2024. (V.9.) Kt. határozathoz

**VAGYONKEZELÉSI SZERZŐDÉST MÓDOSÍTÓ OKIRAT**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: Szőke Zoltán polgármester, adószáma 15732468-2-15) a továbbiakban: **önkormányzat**, valamint

**Kornisné Liptay Elza Szociális és Gyermekjóléti Központ (s**zékhelye: 4440 Tiszavasvári, Vasvári Pál út 87. szám, képviseli: Makkai Jánosné intézményvezető, adószáma: 15815154-2-15)

között az alulírott napon és helyen az alábbi feltételekkel:

1.1 Felek 2024. április 4. napján **vagyonkezelési szerződést kötöttek** Tiszvasvári Város Önkormányzata Képviselő-testülete 7/2024. (II.15.) Kt. számú határozata alapján a **Kornisné Liptay Elza Szociális és Gyermekjóléti Központ** által a 4440 Tiszavasvári Vasvári Pál u. 6. szám alatti telephelyen végzett, fizioterápis ellátás szakmai főcsoporton belül **gyógytorna és fizikoterápia ellátásokhoz kapcsolódó tárgyi eszközök vagyonkezelésbe adására vonatkozóan.**

1.2 Felek az 1.1 pont szerinti szerződés 7. pontját közös megegyezéssel az alábbiak szerint **módosítják**:

**I. A vagyonkezelési szerződés 7. pontja helyébe az alábbi 7. pont lép:**

„7. Az **Önkormányzat** felelős a vagyonra vonatkozó biztosítási szerződés megkötéséért, és az ellenérték megfizetéséért. Felek rögzítik, hogy a biztosítási szerződés mindenkori kedvezményezettje az Önkormányzat.

Az Önkormányzat az esetleges káresemény bekövetkezte esetén kapott biztosítási összeget az Intézmény részére átadja a vagyonelem javíttatása vagy pótlása céljából.

Az **Önkormányzat** viseli az esetleges káresemény bekövetkezte esetén az önrészt, a kapott biztosítási összeg és a tényleges javíttatás vagy pótlás ellenértéke közötti különbözetet, valamint az ezzel kapcsolatos minden egyéb, más jogcímen felmerült költséget.”

II. Felek rögzítik, hogy a Közszolgáltatási szerződés jelen módosítással nem érintett részei változatlan tartalommal továbbra is érvényben és hatályban maradnak.

III. Jelen szerződés a felek általi aláírás napján lép hatályba.

IV. Jelen szerződést a felek az elolvasást követő együttes közös értelmezés után, mint akaratukkal mindenben megegyezőt jóváhagyólag aláírják.

Tiszavasvári, 2024. ámájus ….

………………………………… ………………….……………………

**Szőke Zoltán Kornisné Liptay Elza Szociális és**

**Tiszavasvári Város Önkormányzata Gyermekjóléti Központ**

**polgármester Makkai Jánosné**

**intézményvezető**