**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. május 9-én tartandó rendes ülésére**

Az előterjesztés tárgya:

**Tájékoztatás a Tiszavasvári Sport Klub Magyar Labdarúgó Szövetséghez benyújtott TAO pályázatának eredményéről**

Melléklet: Magyar Labdarúgó Szövetség határozata,

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia

Az előterjesztés ügyiratszáma: TPH/1656-6/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |
| Szociális és Humán Bizottság | SZMSZ 5. melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Leányvári Attila | Tiszavasvári Sport Klub elnöke | lvattila@gmail.com |
|  |  |  |

Egyéb megjegyzés: nincs

Tiszavasvári, 2024. május 2.

**Huri-Szabó Szilvia**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**Tájékoztatás a Tiszavasvári Sport Klub Magyar Labdarúgó Szövetséghez benyújtott TAO pályázatának eredményéről**

**Tisztelt Képviselő-testület!**

A **Tiszavasvári Sport Klub** (továbbiakban: TSK) a **tiszavasvári 2438 helyrajzi számon** nyilvántartott, a valóságban 4440 Tiszavasvári, Fehértói u. 2/B. szám alatt található **a Városi Sportpálya öltözőjének felújítási munkálataira** vonatkozóan az illetékes Szövetséghez a 2024/2025-ös évadra TAO pályázatot nyújtott be. A Képviselő-testület a 33/2024. (II.15.) Kt. számú határozatban a benyújtáshoz szükséges hozzájárulásról döntött.

A TSK tájékoztatása alapján a Magyar Labdarúgó Szövetség megvizsgálta a 2024/2025-ös évadra beadott **TAO pályázat Sportfejlesztési Programját és annak szakmai tartalmát, illetve annak költségvetését a sportról szóló 2004. évi I. törvény 51. § (2) bekezdés m) pontja és a visszafizetésének szabályairól szóló 107/2011 (VI. 30.) Kormányrendelet 4. §-ának (5) bekezdése, valamint a sportfejlesztési programban rendelkezésre álló információk alapján jóváhagyta.**

Fentiek alapján a TSK-val együttműködve valósulhat meg a Városi Sportpálya öltözőjének felújítása 8.762.887 Ft értékben az alábbiak szerint:

* világításkorszerűsítés (az öltöző épületében lévő korszerűtlen, 52 db régi armatúra és izzók cseréje)
* öltöző helyiségek aljzatburkolatának (linóleum) cseréje
* öltöző külső fedett folyosójának tetőfelújítása (az öltöző helyiségek előtti folyosó tetőszerkezetének cseréje szendvicspanel tetőborításra).

A 33/2024. (II.15.) Kt. számú határozat szerint: az ingatlanon megvalósuló felújítás eredményeként létrejövő növekmény/vagyongyarapodás ingyenesen az önkormányzat tulajdonába kerül, a pályázati feltételekhez való megfelelés szerinti legkorábbi időpontban, de legkésőbb a pályázati fenntartási időszak végén.

A felújítást támogató határozat szerint a TSK-val egyeztetve az elszámolás kérdésében az idegen vagyonként aktivált értéknövekmény meghatározott időponttól – legkésőbb azonban a TSK ingatlan használatának megszűnésével – átadásra kerül a tulajdonos Önkormányzat részére, többlet kötelezettségvállalás nélkül.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2024. május 2.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2024. (V.9.) Kt. számú**

**határozata**

**Tájékoztatás a Tiszavasvári Sport Klub Magyar Labdarúgó Szövetséghez benyújtott TAO pályázatának eredményéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Elfogadja **a Tiszavasvári Sport Klub (továbbiakban: Sportszervezet) TAO pályázat eredményére vonatkozóan benyújtott tájékoztatását és támogatja a Magyar Labdarúgó Szövetség által kiadott JH01-82816/2024/MLSZ iktatószámú határozatában foglaltak szerinti megvalósítását** a tiszavasvári 2438 helyrajzi számú, a valóságban Tiszavasvári, Fehértói u. 2/B. szám alatti önkormányzati ingatlanon lévő öltöző épületének felújítását.
2. Az 1. pontban lévő ingatlanon megvalósuló felújítás eredményeként **létrejövő növekmény/vagyongyarapodás ingyenesen az önkormányzat tulajdonába kerül**, a pályázati feltételekhez való megfelelés szerinti legkorábbi időpontban, de legkésőbb a pályázati fenntartási időszak végén.
3. Felhatalmazza a polgármestert, hogy egyeztessen és tegyen javaslatot a Sportszervezetnek az elszámolás kérdésében, hogy az idegen vagyonként aktivált értéknövekmény meghatározott időponttól – legkésőbb azonban a Sportszervezet ingatlan használatának megszűnésével – átadásra kerüljön a tulajdonos Önkormányzat részére, többlet kötelezettségvállalás nélkül.
4. **Felkéri a Tiszavasvári Sport Klub elnökét**, hogy a pályázattal kapcsolatos további folyamatokról tájékoztassa az önkormányzatot.

**Határidő**: azonnal **Felelős**: Szőke Zoltán polgármester