**ELŐTERJESZTÉS**

**Tiszavasvári Város Önkormányzata Képviselő-testületének**

**2024. május 9-én tartandó ülésére**

**Az előterjesztés tárgya:** **A Tiszavasvári Egyesített Óvodai Intézményben a 2024/2025-ös nevelési évben indítandó óvodai csoportok számának meghatározása**

**Melléklet:**  óvodavezető tájékoztató levele a beiratkozás alakulásáról

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/6942-…./2024.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 3. számú melléklet 2.2 pontja |
| Pénzügyi és Ügyrendi Bizottság | SZMSZ 5. számú melléklet 1.22. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Moravszki Zsoltné | Tiszavasvári Egyesített Óvodai Intézmény vezetője | ekaovoda@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2024. május 6.

**Gazdagné dr. Tóth Marianna**

**osztályvezető**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**A Tiszavasvári Egyesített Óvodai Intézményben a 2024/2025-ös nevelési évben indítandó óvodai csoportok számának meghatározásáról**

**Tisztelt Képviselő - testület!**

A nemzeti köznevelésről szóló 2011. évi CXC. tv. (továbbiakban: Nkt.) 83. § (2) bekezdés d) pontja alapján a fenntartó meghatározza az adott nevelési évben indítható óvodai csoportok számát.

Az Nkt. 4. melléklete határozza meg az óvodai csoportlétszám határokat. **Ez alapján az óvodában minimális csoportlétszám 13 fő, az átlag csoportlétszám 20 fő, míg a maximális létszám 25 fő.**

|  |  |  |  |
| --- | --- | --- | --- |
|  | minimális létszám | maximális létszám | átlag létszám |
| Óvoda | 13 | 25 | 20 |

**Az óvodavezető az alábbiakról tájékoztatott:**

2024. május 2. napjáig 93 fő gyermek iratkozott be az intézménybe. 14 fő be nem iratkozott gyermek van, akinek kötelező óvodába járni a következő nevelési évtől.

Ebből

- előjegyzésre került 5 fő gyermek, mivel ők nem töltik be a 3. életévüket és az általuk választott óvodában nincs férőhely

- 1 fő gyermek felvételéről akkor lesz döntés, ha a szülő beviszi a Megyei Szakértői Bizottság vizsgálatáról szóló dokumentumot.

Az összesen felvett gyermekek száma fentiek alapján 87 fő + 14 fő ha beiratkoznak (összesen 101 fő)

342 fő gyermekből 94 fő kezdi meg az iskolát.

Mindezek alapján a **2024. szeptember 1-jei** várható létszám: 335/349 fő (ha a 14 fő beiratkozik)

A Minimanó óvodában a várható létszám a nevelési év elejére 103 fő lesz, a férőhely a jelenlegi 4 csoport tekintetében 90 fő. A jelentkező gyerekek száma és a jövőben várható gyerekek számának várható alakulása miatt szükséges az 5. csoport megnyitása a Minimanó Óvodában, amely 110 fő gyermek elhelyezésére ad lehetőséget.

A Fülemüle Zöld Óvodában 6 csoportban 140 fő fér el, azonban a várható nevelési év eleji létszám 117 fő, így elegendő 5 csoport indítása.

A nemzeti köznevelésről szóló 2011. évi CXC. tv. (továbbiakban: Köznev. tv.) 4.§ 11. pontja alapján: „intézményátszervezés: minden olyan fenntartói döntés, amely az alapító okirat, szakmai alapdokumentum 21. § (3) bekezdés *c)–j)* pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges,…”

A Köznev. tv. 83.§ (3) bekezdés b) pontja értelmében a fenntartó az átszervezéssel kapcsolatos döntése előtt beszerzi a települési nemzetiségi önkormányzat véleményét. Ennek megfelelően az óvodai csoportok számának meghatározásáról a roma és ruszin nemzetiségi önkormányzat is meghozza döntését.

Az óvodai csoportszámok meghatározása maga után vonja az adott intézménybe felvehető maximális gyermeklétszám módosítását, melyet az alapító okiratban módosítani kell majd az alábbiak szerint. (Erről külön előterjesztés készül majd a képviselő-testület részére.)

A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek,tanulólétszám |
| 1 | Fülemüle Zöld Óvoda  Tiszavasvári, Ifjúság utca 8. | óvodai nevelés |  | 120 fő |
| 2 | Minimanó Óvoda  Tiszavasvári, Vasvári Pál utca 67/A. | óvodai nevelés |  | 110 fő |
| 3 | Lurkó-Kuckó Óvoda  Tiszavasvári, Egység utca 4/C. | óvodai nevelés |  | 50 fő |
| 4 | Varázsceruza Óvoda  Tiszavasvári, Gombás András utca 8.B épület | óvodai nevelés |  | 75 fő |


Kérem a Képviselő-testületet az előterjesztést megtárgyalását követően hozza meg döntését.

Tiszavasvári, 2024. május 6.

**Szőke Zoltán**

**polgármester**

előterjesztés melléklete



**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2024. (V.9.) Kt. számú**

**határozata**

**A Tiszavasvári Egyesített Óvodai Intézményben a 2024/2025-ös nevelési évben indítandó óvodai csoportok számának meghatározásáról**

Tiszavasvári Város Önkormányzata Képviselő-testülete a köznevelésről szóló 2011. évi CXC tv. 83.§ (2) bekezdés d) pontja alapján az alábbi határozatot hozza:

1. Dönt arról, hogy a Tiszavasvári Egyesített Óvodai Intézményben a 2024/2025-ös nevelési évben 15 óvodai csoport indítását engedélyezi az alábbiak szerint:

Fülemüle Óvoda: 5 csoport

Lurkó-Kuckó óvoda: 2 csoport

Minimanó óvoda: 5 csoport

Varázsceruza csoport: 3 csoport

1. Dönt arról, hogy a 15 csoport indításával feladatellátási helyenként felvehető maximális gyermek-, tanulólétszám az alábbiak szerint alakul:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek,tanulólétszám |
| 1 | Fülemüle Zöld Óvoda  Tiszavasvári, Ifjúság utca 8. | óvodai nevelés |  | 120 fő |
| 2 | Minimanó Óvoda  Tiszavasvári, Vasvári Pál utca 67/A. | óvodai nevelés |  | 110 fő |
| 3 | Lurkó-Kuckó Óvoda  Tiszavasvári, Egység utca 4/C. | óvodai nevelés |  | 50 fő |
| 4 | Varázsceruza Óvoda  Tiszavasvári, Gombás András utca 8.B épület | óvodai nevelés |  | 75 fő |

1. Felkéri a polgármestert, hogy a testület döntéséről haladéktalanul értesítse az érintett intézmény vezetőjét.

**Határidő:** esedékességkor **Felelős**: Szőke Zoltán

polgármester